Så skal vi i gang igen på bloggen, og jeg lægger ud med en serie besynderlige spion-portrætter fra det tidligere Østtyskland.

Billederne – som er udaterede, men jeg skyder på at vi er i nærheden af 1980 – viser en unavngivn officer i Stasi, Østtysklands hemmelige sikkerhedstjeneste, som præsenterer forskellige udklædninger, som kunne anvendes i forbindelse med spionage i Vesten. Portrætterne virker mildest sagt komiske, set med nutidens øjne, men sådan så man nok ikke på det i samtiden.

Billederne, som er dukket op via den tyske kunstner Simon Menners mellemkomst, er en del af udstillingen Images from the Secret Stasi Archives som kan ses på Morgen Contemporary i Berlin i øjeblikket. Læs mere om billederne og udstillingen her